sukhrobnurali/uzbek-legal-corpus huggingface dataset:
OʻZBEKISTON RESPUBLIKASI VAZIRLAR MAHKAMASINING “MEHNATGA HAQ TOʻLAShNING YAGONA TARIF SETKASINI YANADA TAKOMILLAShTIRISh TOʻGʻRISIDA” 2006 YIL 26 OKTYABRDAGI 218-SON QARORIGA OʻZGARTIRISh KIRITISh HAQIDA (OʻZBEKISTON RESPUBLIKASI PREZIDENTINING “2007-YILNING 1 AVGUSTIDAN BOShLAB ISh HAQI, PENSIYALAR, STIPENDIYALAR VA IJTIMOIY NAFAQALAR MIQDORINI OShIRISh TOʻGʻRISIDA” 2007-YIL 10 IYuLDAGI PF-3889-SON FARMONI)
(decree, 2009-08-01)

Oʻzbekiston Respublikasi Prezidentining “2007-yilning 1-avgustidan boshlab ish haqi, pensiyalar, stipendiyalar va ijtimoiy nafaqalar miqdorini oshirish toʻgʻrisida” 2007-yil 10-iyuldagi PF-3889-son Farmoniga muvofiq Vazirlar Mahkamasi qaror qiladi: Vazirlar Mahkamasining “Mehnatga haq toʻlashning yagona tarif setkasini yanada takomillashtirish toʻgʻrisida” 2006-yil 26-oktabrdagi 218-son qarorining 1-bandidagi “12420” raqami “15525” raqami bilan almashtirilsin.
ILMIY-TADQIQOT, KONSTRUKTOR-TEXNOLOGIK VA INNOVATSION IShLARNI MOLIYALAShTIRISh TARTIBINI OʻZ KUChINI YOʻQOTGAN DEB TOPISh HAQIDA
(resolution, 2007-08-03)

Oʻzbekiston Respublikasi Prezidentining 2006-yil 7-avgustdagi PQ-436-sonli “Fan va texnologiyalar rivojlanishining muvofiqlashtirish va boshqarishni takomillashtirish chora-tadbirlari toʻgʻrisida”gi qaroriga (Oʻzbekiston Respublikasi qonun hujjatlari toʻplami, 2006-yil, 31-32-son, 311-modda) muvofiq Oʻzbekiston Respublikasi Vazirlar Mahkamasi huzuridagi Fan va texnologiyalarni rivojlantirishni muvofiqlashtirish qoʻmitasi va Moliya vazirligi qaror qiladi: Fan va texnika davlat qoʻmitasi tomonidan 1997-yil 15-yanvarda, Moliya vazirligi tomonidan 1997-yil 16-yanvarda tasdiqlangan “Ilmiy-tadqiqot, konstruktor-texnologik va innovatsion ishlarni moliyalashtirish tartibi” (1997-yil 29-yanvar, roʻyxat raqami 303) oʻz kuchini yoʻqotgan deb topilsin.
ILMIY-TADQIQOT, KONSTRUKTOR-TEXNOLOGIK VA INNOVATSION IShLANMALARGA DAVLAT BUYuRTMASI TOʻGʻRISIDAGI NIZOMNI OʻZ KUChINI YOʻQOTGAN DEB TOPISh HAQIDA
(order, 2007-08-03)

Oʻzbekiston Respublikasi Prezidentining 2006-yil 7-avgustdagi PQ-436-sonli “Fan va texnologiyalar rivojlanishining muvofiqlashtirish va boshqarishni takomillashtirish chora-tadbirlari toʻgʻrisida”gi qaroriga (Oʻzbekiston Respublikasi qonun hujjatlari toʻplami, 2006-yil, 31-32-son, 311- modda) muvofiq buyuraman: Fan va texnika davlat qoʻmitasining 1996-yil 22-oktabrdagi 23-son qarori bilan tasdiqlangan “Ilmiy-tadqiqot, konstruktor-texnologik va innovatsion ishlanmalarga davlat buyurtmasi toʻgʻrisida nizom” (1996-yil 4-noyabr, roʻyxat raqami 284) oʻz kuchini yoʻqotgan deb topilsin.
OʻZBEKISTON RESPUBLIKASI FTDK INNOVATSION IShLAR DASTURINI TUZISh VA AMALGA OShIRISh TARTIBI TOʻGʻRISIDAGI NIZOMNI OʻZ KUChINI YOʻQOTGAN DEB TOPISh HAQIDA
(order, 2007-08-03)

Oʻzbekiston Respublikasi Prezidentining 2006-yil 7-avgustdagi PQ-436-sonli “Fan va texnologiyalar rivojlanishining muvofiqlashtirish va boshqarishni takomillashtirish chora-tadbirlari toʻgʻrisida”gi qaroriga (Oʻzbekiston Respublikasi qonun hujjatlari toʻplami, 2006-yil, 31-32-son, 311-modda) muvofiq buyuraman: Fan va texnika davlat qoʻmitasining 1995-yil 18-dekabrdagi 33-son qarori bilan tasdiqlangan “Oʻzbekiston Respublikasi FTDQ innovatsion ishlar dasturini tuzish va amalga oshirish tartibi toʻgʻrisida nizom” (1996-yil 3-yanvar, roʻyxat raqami 212) oʻz kuchini yoʻqotgan deb topilsin.
ILMIY-TEXNIK LOYIHALAR TANLOVI TOʻGʻRISIDAGI NIZOMNI OʻZ KUChINI YOʻQOTGAN DEB TOPISh HAQIDA
(order, 2007-08-03)

Oʻzbekiston Respublikasi Prezidentining 2006-yil 7-avgustdagi PQ-436-sonli “Fan va texnologiyalar rivojlanishining muvofiqlashtirish va boshqarishni takomillashtirish chora-tadbirlari toʻgʻrisida”gi qaroriga (Oʻzbekiston Respublikasi qonun hujjatlari toʻplami, 2006-yil, 31-32-son, 311- modda) muvofiq buyuraman: Fan va texnika davlat qoʻmitasining 1995-yil 18-dekabrdagi 33-son qarori bilan tasdiqlangan “Ilmiy-texnik loyihalar tanlovi toʻgʻrisida nizom” (1996-yil 3-yanvar, roʻyxat raqami 211) oʻz kuchini yoʻqotgan deb topilsin.
OʻZBEKISTON RESPUBLIKASI DAVLAT ILMIY-TEXNIK DASTURLARINI TUZISh VA AMALGA OShIRISh TARTIBI TOʻGʻRISIDAGI NIZOMNI OʻZ KUChINI YOʻQOTGAN DEB TOPISh HAQIDA
(order, 2007-08-03)

Oʻzbekiston Respublikasi Prezidentining 2006-yil 7-avgustdagi PQ-436-sonli “Fan va texnologiyalar rivojlanishining muvofiqlashtirish va boshqarishni takomillashtirish chora-tadbirlari toʻgʻrisida”gi qaroriga (Oʻzbekiston Respublikasi qonun hujjatlari toʻplami, 2006-yil, 31-32-son, 311-modda) muvofiq buyuraman: Fan va texnika davlat qoʻmitasining 1994-yil 23-iyundagi 15-son qarori bilan tasdiqlangan “Oʻzbekiston Respublikasi davlat ilmiy-texnik dasturlarini tuzish va amalga oshirish tartibi toʻgʻrisida nizom” (1995-yil 13-iyun, roʻyxat raqami 157) oʻz kuchini yoʻqotgan deb topilsin.
OʻZBEKISTON RESPUBLIKASINING FUNDAMETAL ILMIY TADQIQOTLAR DASTURLARINI TUZISh VA AMALGA OShIRISh TARTIBI TOʻGʻRISIDAGI NIZOMNI OʻZ KUChINI YOʻQOTGAN DEB TOPISh HAQIDA
(order, 2007-08-03)

Oʻzbekiston Respublikasi Prezidentining 2006-yil 7-avgustdagi PQ-436-sonli “Fan va texnologiyalar rivojlanishini muvofiqlashtirish va boshqarishni takomillashtirish chora-tadbirlari toʻgʻrisida”gi qaroriga (Oʻzbekiston Respublikasi qonun hujjatlari toʻplami, 2006-yil, 31-32-son, 311-modda) muvofiq buyuraman: Fan va texnika davlat qoʻmitasining 1994-yil 23-iyundagi 15-son qarori bilan tasdiqlangan “Oʻzbekiston Respublikasining fundametal ilmiy tadqiqotlar dasturlarini tuzish va amalga oshirish tartibi toʻgʻrisida nizom” (1995-yil 13-iyun, roʻyxat raqami 156) oʻz kuchini yoʻqotgan deb topilsin.
ILMIY-TADQIQOT VA TAJRIBA KONSTRUKTORLIK LOYIHALARINI EKSPERTIZADAN OʻTKAZISh TOʻGʻRISIDAGI NIZOMNI OʻZ KUChINI YOʻQOTGAN DEB TOPISh HAQIDA
(order, 2007-08-03)

Oʻzbekiston Respublikasi Prezidentining 2006-yil 7-avgustdagi PQ-436-sonli “Fan va texnologiyalar rivojlanishining muvofiqlashtirish va boshqarishni takomillashtirish chora-tadbirlari toʻgʻrisida”gi qaroriga (Oʻzbekiston Respublikasi qonun hujjatlari toʻplami, 2006-yil, 31-32-son, 311-modda) muvofiq buyuraman: Fan va texnika davlat qoʻmitasining 1994-yil 1-iyuldagi 18-son qarori bilan tasdiqlangan “Ilmiy-tadqiqot va tajriba konstruktorlik loyihalarini ekspertizadan oʻtkazish toʻgʻrisida nizom” (1995-yil 13-iyun, roʻyxat raqami 153) oʻz kuchini yoʻqotgan deb topilsin.
OʻZBEKISTON RESPUBLIKASIDA KAMYoB VA YOʻQOLIB KETISh XAVFI OSTIDAGI YoVVOYI HOLDA OʻSUVChI OʻSIMLIKLAR TURLARINI MUHOFAZA QILISh TARTIBI (118.0127714.26-93-SONLI RAHBARIY HUJJAT)NI OʻZ KUChINI YOʻQOTGAN DEB HISOBLASh HAQIDA
(order, 2007-08-03)

Oʻzbekiston Respublikasi Vazirlar Mahkamasining 2004-yil 28-oktabrdagi 508-sonli qarori bilan tasdiqlangan “Oʻsimlik dunyosi obyektlaridan foydalanish, ularni Oʻzbekiston Respublikasiga olib kirish va uning tashqarisiga olib chiqish tartibi toʻgʻrisida nizom” qabul qilinganligi munosabati bilan “Oʻzbekiston Respublikasida kamyob va yoʻqolib ketish xavfi ostidagi yovvoyi holda oʻsuvchi oʻsimliklar turlarini muhofaza qilish tartibi (18.0227714.26-93-sonli Rahbariy hujjat)” oʻz ahamiyatini yoʻqotganligini inobatga olib buyuraman: 1. Oʻzbekiston Respublikasi tabiatni muhofaza qilish Davlat qoʻmitasining 1994-yil 24-fevraldagi 11-TK-sonli qarori bilan tasdiqlangan (1993-yil 29-dekabr, roʻyxat raqami 9) “Oʻzbekiston Respublikasida kamyob va yoʻqolib ketish xavfi ostidagi yovvoyi holda oʻsuvchi oʻsimliklar turlarini muhofaza qilish tartibi (118.0227714.26-93-sonli Rahbariy hujjat)” oʻz kuchini yoʻqotgan deb hisoblansin. 2. Ushbu buyruq Oʻzbekiston Respublikasi Adliya vazirligida davlat roʻyxatiga olingan kundan oʻn kun oʻtgandan soʻng kuchga kiritilsin. 3. Ushbu buyruq bajarilishini nazorat qilish Davlat bionazorati boshligʻi K. Abidovga yuklatilsin.
NORMATIV-HUQUQIY HUJJATNI DAVLAT REESTRIDAN ChIQARISh TOʻGʻRISIDA
(order, 2007-08-03)

Oʻzbekiston Respublikasi Vazirlar Mahkamasining “Vazirliklar, davlat qoʻmitalari va idoralar meʼyoriy hujjatlarining qonuniyligini taʼminlash chora-tadbirlari toʻgʻrisida” 1997-yil 9-oktabrdagi 469-son qaroriga asosan hamda Oʻzbekiston Respublikasi Ichki ishlar vazirligining 2007-yil 5-iyuldagi 33/603-son xatini inobatga olgan holda, buyuraman: 1. Oʻzbekiston Respublikasi Adliya vazirligi tomonidan 1993-yil 12-noyabrda 4-son bilan davlat roʻyxatidan oʻtkazilgan “Ozodlikdan mahrum qilish bilan bogʻliq boʻlmagan jazolarni ijro etish tartibi haqida qoʻllanma” Oʻzbekiston Respublikasi vazirliklari, davlat qoʻmitalari va idoralari normativ-huquqiy hujjatlarining Davlat reyestridan chiqarilsin va bu haqda mazkur Davlat reyestriga tegishli yozuv kiritilsin. 2. Oʻzbekiston Respublikasi Ichki ishlar vazirligi mazkur hujjatning Oʻzbekiston Respublikasi vazirliklari, davlat qoʻmitalari va idoralari normativ-huquqiy hujjatlarining Davlat reyestridan chiqarilganligini barcha manfaatdor shaxslar eʼtiboriga yetkazishi lozimligi maʼlumot uchun qabul qilinsin. 3. Idoraviy meʼyoriy hujjatlarni davlat roʻyxatidan oʻtkazish boshqarmasi (S. Sattarov) ushbu normativ-huquqiy hujjatni Oʻzbekiston Respublikasi vazirliklari, davlat qoʻmitalari va idoralari normativ-huquqiy hujjatlarining Davlat reyestridan chiqarilganligini barcha manfaatdor shaxslar eʼtiboriga yetkazilishi ustidan nazoratni taʼminlasin. 4. Qonun hujjatlarini turkumlash va huquqiy axborot boshqarmasi (A. Inanbabayev) ushbu buyruqni “Oʻzbekiston Respublikasi qonun hujjatlari toʻplami” — “Sobraniye zakonodatelstva Respubliki Uzbekistan”da nashr etilishini taʼminlasin. 5. Mazkur buyruqning bajarilishini nazorat qilish vazir oʻrinbosari E. Kanyazov zimmasiga yuklansin.
TOShKENT ShAHRI “ISLOM MADANIYATI POYTAXTI” DEB EʼLON QILINGANLIGI MUNOSABATI BILAN OʻTKAZILADIGAN TADBIRLAR SARF-XARAJATLARI TOʻGʻRISIDA
(resolution, 2021-02-22)

Toshkent shahri “Islom madaniyati poytaxti” deb eʼlon qilinganligi munosabati bilan belgilangan tadbirlarni yuksak saviyada oʻtkazish maqsadida Vazirlar Mahkamasi qaror qiladi: 1. Oʻzbekiston Respublikasi Moliya vazirligi Oʻzbekiston Respublikasi Vazirlar Mahkamasining 2007-yil 15-martdagi 51-son qarori bilan tasdiqlangan Toshkent shahri 2007-yilda “Islom madaniyati poytaxti” deb eʼlon qilinganligi munosabati bilan amalga oshiriladigan tadbirlar dasturida belgilangan sarf-xarajatlarni qoplash maqsadida Vazirlar Mahkamasining zaxira jamgʻarmasi hisobidan ilovaga muvofiq mablagʻlar ajratilishini taʼminlasin. 2. Vazirlar Mahkamasining 2007-yil 15-martdagi 51-son qarorining 8-bandi va 3-ilovasi oʻz kuchini yoʻqotgan deb hisoblansin. 3. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari R. Azimov zimmasiga yuklansin.
“HAKAMLIK SUDLARI TOʻGʻRISIDA”GI OʻZBEKISTON RESPUBLIKASI QONUNI QABUL QILINGANLIGI MUNOSABATI BILAN OʻZBEKISTON RESPUBLIKASINING AYRIM QONUN HUJJATLARIGA OʻZGARTISh VA QOʻShIMChALAR KIRITISh HAQIDA
(law, 2018-04-01)

2-modda. Oʻzbekiston Respublikasining 1995-yil 21-dekabrda qabul qilingan 163-I-sonli va 1996-yil 29-avgustda qabul qilingan 256-I-sonli qonunlari bilan tasdiqlangan Oʻzbekiston Respublikasining Fuqarolik kodeksi (Oʻzbekiston Respublikasi Oliy Majlisining Axborotnomasi, 1996-yil, 2-songa ilova, № 11-12; 1997-yil, № 2, 56-modda, № 9, 241-modda; 1998-yil, № 5-6, 102-modda; 1999-yil, № 1, 20-modda, № 9, 229-modda; 2001-yil, № 1-2, 23-modda, № 9-10, 182-modda; 2002-yil, № 1, 20-modda, № 9, 165-modda; 2003-yil, № 1, 8-modda, № 5, 67-modda; 2004-yil, № 1-2, 18-modda, № 5, 90-modda, № 9, 171-modda; Oʻzbekiston Respublikasi Oliy Majlisi palatalarining Axborotnomasi, 2006-yil, № 4, 154-modda, № 9, 494, 498-moddalar; 2007-yil, № 1,3, 5-moddalar, № 4, 156, 164-moddalar) 10-moddasi birinchi qismining oʻzbekcha matnidagi “xolislar sudi” degan soʻzlar “hakamlik sudi” degan soʻzlar bilan almashtirilsin. 5-modda. Oʻzbekiston Respublikasining 1998-yil 29-avgustda qabul qilingan “Xoʻjalik yurituvchi subyektlar faoliyatining shartnomaviy-huquqiy bazasi toʻgʻrisida”gi 670-I-sonli Qonuni (Oʻzbekiston Respublikasi Oliy Majlisining Axborotnomasi, 1998-yil, № 9, 170-modda) 36-moddasining oʻzbekcha matnidagi “hakamlar sudi” degan soʻzlar “hakamlik sudi” degan soʻzlar bilan almashtirilsin. 6-modda. Oʻzbekiston Respublikasining 2001-yil 29-avgustda qabul qilingan “Sud hujjatlari va boshqa organlar hujjatlarini ijro etish toʻgʻrisida”gi 258-II-sonli Qonunining (Oʻzbekiston Respublikasi Oliy Majlisining Axborotnomasi, 2001-yil, № 9-10, 169-modda) oʻzbekcha matniga quyidagi oʻzgartishlar kiritilsin: 1) 5-moddaning 8-bandidagi “xolislar sudining” degan soʻzlar “hakamlik sudining” degan soʻzlar bilan almashtirilsin; 2) 7-modda birinchi qismining 2-bandidagi “xolislar sudining” degan soʻzlar “hakamlik sudining” degan soʻzlar bilan almashtirilsin; 3) 27-modda birinchi qismining 2-bandidagi “xolislar sudining” degan soʻzlar “hakamlik sudining” degan soʻzlar bilan almashtirilsin. 7-modda. Ushbu Qonun rasmiy eʼlon qilingan kundan eʼtiboran kuchga kiradi.
RESPUBLIKA OLIY SPORT MAHORATI MAKTABLARINI TASHKIL ETISH TOʻGʻRISIDA
(resolution, 2007-08-01)

Mutaxassislar hamda keng sport jamoatchiligi fikrini hisobga olgan holda, shuningdek Oʻzbekistonda gimnastikani jadal rivojlantirish va mamlakatimiz sharafini xalqaro maydonlarda munosib himoya qilishga qodir boʻlgan yuqori malakali sportchilarni tayyorlash maqsadida Vazirlar Mahkamasi qaror qiladi: 1. Oʻzbekiston Respublikasi Madaniyat va sport ishlari vazirligining: Sportning ommaviy turlari boʻyicha respublika oliy sport mahorati maktabini uning mavjud quvvatlari va shtatdagi xodimlari soni negizida Oʻzbekiston Respublikasi Madaniyat va sport ishlari vazirligi huzuridagi Gimnastika boʻyicha respublika oliy sport mahorati maktabiga aylantirish toʻgʻrisidagi; Sportning qishki turlari boʻyicha olimpiya zaxiralari respublika ixtisoslashtirilgan bolalar-oʻsmirlar maktabini Oʻzbekiston Respublikasi Madaniyat va sport ishlari vazirligi huzuridagi Sportning qishki va murakkab texnik turlari boʻyicha respublika oliy sport mahorati maktabiga aylantirish, uning tarkibiga Sportning ommaviy turlari boʻyicha respublika oliy sport mahorati maktabidan velosport, oʻq otish (oʻq otish va stendga oʻq otish) hamda triatlon boʻlimlarini berish toʻgʻrisidagi takliflariga rozilik berilsin. 2. Gimnastikani sport gimnastikasi, badiiy gimnastika, trampolin va akrobatika kabi sport turlari boʻyicha yuqori natijalarga erishish sporti sifatida rivojlantirish Gimnastika boʻyicha respublika oliy sport mahorati maktabi faoliyatining asosiy yoʻnalishi hisoblanishi belgilab qoʻyilsin. 3. Quyidagilar: gimnastlar tomonidan Olimpiya va Osiyo oʻyinlarida, Jahon, Osiyo chempionatlari va kuboklarida hamda boshqa nufuzli xalqaro musobaqalarda erishilgan natijalar; maktab trener-oʻqituvchilar tarkibining malaka darajasi Gimnastika boʻyicha respublika oliy sport mahorati maktabi faoliyatini baholash mezonlari etib belgilansin. 4. Oʻzbekiston Respublikasi Moliya vazirligi Madaniyat va sport ishlari vazirligi bilan birgalikda: moliyalashtirishning amaldagi normativlari asosida, Oʻzbekiston Respublikasi Madaniyat va sport ishlari vazirligiga qarashli oʻquv yurtlari uchun 2007-yilda respublika budjeti parametrlarida nazarda tutilgan mablagʻlar doirasida Gimnastika boʻyicha respublika oliy sport mahorati maktabi taʼminoti uchun budjetdan mablagʻlar ajratishni nazarda tutsin; 2008-yildan boshlab Gimnastika boʻyicha respublika oliy sport mahorati maktabi taʼminoti va uning moddiy-texnika bazasini mustahkamlash uchun zarur boʻlgan qoʻshimcha budjet mablagʻlari ajratishni nazarda tutsin. 5. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari R.S. Qosimov zimmasiga yuklansin.
DAVLAT IJTIMOIY SUGʻURTASI BOʻYICHA NAFAQALAR TAYINLASH VA TOʻLASH TARTIBI TOʻGʻRISIDAGI NIZOMGA OʻZGARTIRISH VA QOʻSHIMCHALAR KIRITISH HAQIDA
(order, 2024-08-27)

Oʻzbekiston Respublikasi Prezidentining 2006-yil 18-dekabrdagi “Oʻzbekiston Respublikasining 2007-yilgi asosiy makroiqtisodiy koʻrsatkichlari prognozi va Davlat budjeti parametrlari toʻgʻrisida”gi PQ-532-sonli qarori ijrosini taʼminlash maqsadida buyuraman: 1. Davlat ijtimoiy sugʻurtasi boʻyicha nafaqalar tayinlash va toʻlash tartibi toʻgʻrisidagi (2002-yil 8-may, roʻyxat raqami 1136) nizomga ilovaga muvofiq oʻzgartirish va qoʻshimchalar kiritilsin. 2. Ushbu buyruq Oʻzbekiston Respublikasi Adliya vazirligida davlat roʻyxatiga olingandan soʻng oʻn kundan keyin amalga kiritilsin. 1. 1-bandidagi “vaqtincha mehnatga qobiliyatsizlik uchun” soʻzlari chiqarib tashlansin. 2. 1-band quyidagi mazmundagi ikkinchi xatboshi bilan toʻldirilsin: “2007-yil 1-yanvardan boshlab vaqtinchalik mehnatga layoqatsizlarga nafaqa toʻlash bilan bogʻliq xarajatlar: Budjet tashkilotlari tomonidan — mehnat haqi jamgʻarmasiga ajratiladigan budjet mablagʻlari doirasida; Xoʻjalik yurituvchi subyektlar tomonidan — foyda soligʻini hisoblashda mazkur xarajatlar soliqqa tortiladigan bazadan chiqarib tashlangan holda shaxsiy mablagʻlari hisobidan amalga oshiriladi”. 3. Mazkur oʻzgartirish va qoʻshimchalar Oʻzbekiston Respublikasi Moliya vaziri, Sogʻliqni saqlash vaziri, Markaziy bank raisi, Davlat soliq qoʻmitasi raisi va Oʻzbekiston Kasaba uyushmalari Federatsiyasi Kengashi raisi bilan kelishilgan.
OʻZBEKISTON RESPUBLIKASI TIJORAT BANKLARIDA BUXGALTERIYA HISOBI HISOBVARAQLAR REJASIGA OʻZGARTIRISh VA QOʻShIMChALAR KIRITISh TOʻGʻRISIDA
(resolution, 2022-02-27)

Oʻzbekiston Respublikasining “Oʻzbekiston Respublikasining Markaziy banki toʻgʻrisida”gi Qonunining 7 va 51-moddalariga asosan Oʻzbekiston Respublikasi Markaziy banki Boshqaruvi qaror qiladi: 1. Oʻzbekiston Respublikasi Markaziy banki Boshqaruvining 2004-yil 17-iyuldagi 15/3-sonli qarori bilan tasdiqlangan “Oʻzbekiston Respublikasi tijorat banklarida buxgalteriya hisobi hisobvaraqlar rejasi”ga (2004-yil 13-avgust, roʻyxat raqami 773-17 — Oʻzbekiston Respublikasi qonun hujjatlar toʻplami, 2004-yil, 32-son, 369-modda) ilovaga* muvofiq oʻzgartirish va qoʻshimchalar kiritilsin. 2. Ushbu qaror Oʻzbekiston Respublikasi Adliya vazirligida davlat roʻyxatidan oʻtkazilgan vaqtdan boshlab 10 kundan soʻng kuchga kiradi. 3. Ushbu qarorning ijrosini nazorat qilish Markaziy bank raisining oʻrinbosari M.Y. Eshmatov zimmasiga yuklatilsin.
OʻZBEKISTON RESPUBLIKASIDA UY MEHNATINI TAShKIL ETISh TARTIBI TOʻGʻRISIDAGI NIZOMNI OʻZ KUChINI YOʻQOTGAN DEB TOPISh HAQIDA
(resolution, 2007-07-28)

Oʻzbekiston Respublikasi Vazirlar Mahkamasining 2006-yil 11-yanvardagi 4-sonli “Oʻzbekiston Respublikasi Prezidentining “Yirik sanoat korxonalari bilan kasanachilikni rivojlantirish asosidagi ishlab chiqarish va xizmatlar oʻrtasida kooperatsiyani rivojlantirish chora-tadbirlari toʻgʻrisida” 2006-yil 5-yanvardagi PF-3706-sonli Farmonini amalga oshirish haqida”gi qarori qabul qilinganligi munosabati bilan qaror qilamiz: Oʻzbekiston Respublikasi Mehnat vazirligi, Makroiqtisodiyot va statistika vazirligi, Sogʻliqni saqlash vazirligining 1998-yil 5-avgustdagi qarori bilan tasdiqlangan (1998-yil 28-avgust, roʻyxat raqami 487) Oʻzbekiston Respublikasida uy mehnatini tashkil etish tartibi toʻgʻrisidagi nizom oʻz kuchini yoʻqotgan deb hisoblansin.
VAZIRLAR MAHKAMASINING “RESPUBLIKA ShOShILINCh TIBBIY YORDAM MARKAZI VA UNING MINTAQAVIY (VILOYAT) FILIALLARINI TIBBIYOT ASBOB-USKUNALARI BILAN JIHOZLASh” LOYIHASINI ISLOM TARAQQIYOT BANKI IShTIROKIDA AMALGA OShIRISh ChORA-TADBIRLARI TOʻGʻRISIDA” 2005 YIL 11 MAYDAGI 120-SON QARORIGA QOʻShIMChA KIRITISh HAQIDA
(resolution, 2007-07-28)

Respublika shoshilinch tibbiy yordam markazi va uning mintaqaviy (viloyat) filiallarini Islom taraqqiyot banki mablagʻlari hisobiga yetkazib beriladigan tibbiyot asbob-uskunalari bilan oʻz vaqtida jihozlash maqsadida Vazirlar Mahkamasi qaror qiladi: Vazirlar Mahkamasining “Respublika shoshilinch tibbiy yordam markazi va uning mintaqaviy (viloyat) filiallarini tibbiyot asbob-uskunalari bilan jihozlash” loyihasini Islom taraqqiyot banki ishtirokida amalga oshirish chora-tadbirlari toʻgʻrisida” 2005-yil 11-maydagi 120-son qarorining 4-bandiga quyidagi mazmundagi xatboshi qoʻshilsin: “Islom taraqqiyot banki mablagʻlari hisobiga yetkazib beriladigan tibbiyot asbob-uskunalarini xarid qilish va davolash muassasalariga olib borish bilan bogʻliq maʼmuriy xarajatlarni sogʻliqni saqlash muassasalari taʼminoti uchun nazarda tutilgan tasdiqlangan budjet mablagʻlari doirasida amalga oshirsin”.
MANNON UYGʻUR NOMIDAGI TOShKENT DAVLAT SANʼAT INSTITUTINING NOMINI OʻZGARTIRISh TOʻGʻRISIDA
(resolution, 2012-06-04)

Mannon Uygʻur nomidagi Toshkent davlat sanʼat institutining respublikadagi teatr sanʼati, kino, televideniye va sanʼatning boshqa sohalarida malakali mutaxassislar tayyorlovchi asosiy taʼlim muassasasi sifatidagi nufuzini yanada oshirish maqsadida Vazirlar Mahkamasi qaror qiladi: 1. Oʻzbekiston Respublikasi Madaniyat va sport ishlari vazirligining Mannon Uygʻur nomidagi Toshkent davlat sanʼat institutini Oʻzbekiston Davlat sanʼat instituti deb qayta nomlash toʻgʻrisidagi taklifi maʼqullansin. 2. Oʻzbekiston SSR Vazirlar Kengashining “A.N.Ostrovskiy nomidagi Toshkent davlat teatr-rassomlik institutini Mannon Uygʻur nomidagi Toshkent davlat sanʼat instituti deb qayta nomlash toʻgʻrisida” 1990-yil 24-sentabrdagi 318-son qarori (Oʻzbekiston Respublikasi QT, 1990-y., 9-son, 34-modda) oʻz kuchini yoʻqotgan deb hisoblansin. 3. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari R. Qosimov zimmasiga yuklansin.
“OʻZDEUAVTO” AKSIYADORLIK JAMIYATI AVTOMOBILLARINING YaNGI MODELLARINI IShLAB ChIQARIShNI TAShKIL ETISh ChORA-TADBIRLARI TOʻGʻRISIDA
(resolution, 2020-09-28)

“OʻzDEUavto” aksiyadorlik jamiyatida avtomobillarining yangi modellariga talabni va ularni ishlab chiqarishni kengaytirish istiqbollarini oʻrganish maqsadida: 1. Oʻzbekiston Respublikasi Iqtisodiyot vazirligi, Moliya vazirligi va “Oʻzavtosanoat” aksiyadorlik kompaniyasining: sedan “Shevrole Epika” (DEU “Toska”) 1008 dona, yoʻlsiz joylarda yura oladigan “Shevrole Kaptiva” (DEU “Vinstorm”) — 696 dona, miniven “Shevrole Takuma” (DEU “Rezzo”) — 888 dona yangi avtomobillar modellarining yirik blokli ishlab chiqarishini tashkil etish toʻgʻrisidagi; mazkur avtomobillar yangi modellari taqdimotini Oʻzbekistonda 2007-yilning 13-14-sentabri mobaynida oʻtkazish toʻgʻrisidagi taklifi qabul qilinsin. 2. Shunday tartib oʻrnatilsinki, unga muvofiq ushbu avtomobillarning yangi modellarini ishlab chiqarish va sotishdan “OʻzDEUavto” AJ oladigan daromad mamlakatimiz avtomobil tarmogʻini rivojlantirish boʻyicha yangi loyihalarni moliyalashtirish uchun “Oʻzavtosanoat” aksiyadorlik kompaniyasining jamgʻarib boriladigan maxsus hisob raqamiga yoʻnaltiriladi. 3. “Oʻzavtosanoat” aksiyadorlik kompaniyasi Oʻzbekistonda chuqur texnologiya boʻyicha birinchi bosqichda sedan “Shevrole Epika” (DEU “Toska”) modeli, ikkinchi bosqichda yoʻlsiz joylarda yura oladigan “Shevrole Kaptiva” (DEU “Vinstorm”) modelini sanoat koʻlamida ishlab chiqarishni tashkil etish masalasi yuzasidan “Jeneral Motors DEU Avto va Texnologiyalar” kompaniyasi bilan muzokaralar oʻtkazsin. 5. “Jeneral Motors DEU Avto va Texnologiyalar” kompaniyasi bilan tuzilgan tegishli shartnomalarga asosan “OʻzDEUavto” aksiyadorlik jamiyati tomonidan olib kelinadigan umumiy miqdori 2592 dona “Shevrole Takuma”, “Shevrole Epika” va “Shevrole Kaptiva” (TN TIF kodi 8703) avtomobillarini yigʻish uchun ilovada* koʻrsatilgan butlovchi qismlar va uzellar bojxona toʻlovlari toʻlashdan (bojxona rasmiylashtiruvi yigʻimlaridan tashqari) ozod etilsin. 6. Ushbu qarorning ijrosini nazorat qilish Oʻzbekiston Respublikasi Bosh vazirining oʻrinbosarlari Q.S. Sanaqulov va R.S. Azimov zimmalariga yuklansin.